AIŠKINAMASIS RAŠTAS

Dėl savivaldybės funkcijoms vykdyti reikalingos teritorijos pripažinimo svarbia vietos bendruomenei

1. **Parengto tarybos sprendimo projekto tikslai ir uždaviniai**

Pripažinti teritoriją (apie 1 ha), esančią Molėtų rajono savivaldybėje, Suginčių seniūnijoje, Skudutiškio kaime, Bažnyčios ir Skudutis gatvių sankirtoje, svarbiu vietos bendruomenei objektu, skirtu bendram (viešam) naudojimui, reikalingu savivaldybės funkcijoms vykdyti ir bendroms gyventojų reikmėms. Molėtų rajono savivaldybės tarybos 2017 m. balandžio 27 d. sprendimu Nr.B1-101 „Dėl savivaldybės nekilnojamojo turto nurašymo, išardymo ir likvidavimo“ ir Molėtų rajono savivaldybės tarybos 2017 m. spalio 26 d. sprendimu Nr.B1-201 „Dėl savivaldybės nekilnojamojo turto nurašymo, išardymo ir likvidavimo“, šioje valstybinės žemės teritorijoje esantis gyvenamasis namas ir ūkiniai pastatai buvo nurašyti ir likviduoti. Suginčių seniūnija, vietos bendruomenės reikalavimu, prašo minėtą teritoriją pripažinti svarbia Skudutiškio bendruomenei.

Pripažinus minėtą teritoriją svarbiu vietos bendruomenei objektu, bus priskirtas prie valstybės išperkamos valstybinės žemės sklypo ir suprojektuotas žemės reformos žemėtvarkos projekte, visuomenės poreikiams skirta teritorija (automobilių stovėjimo aikštelė).

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 19 punktas, 16 straipsnio 4 dalis;

Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 Dalis 3 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės-priėmus sprendimą teritorijos, esančios, Molėtų rajono savivaldybės, Suginčių seniūnijoje, Skudutiškio kaime, Bažnyčios ir Skudutis gatvių sankirtoje, bus pripažinta, kaip svarbi vietos bendruomenei, skirta bendram (viešam) naudojimui ir bendroms gyventojų reikmėms (automobilių stovėjimo aikštelė).

Neigiamų priimto sprendimo projekto pasekmių nenumatoma.

**4. Priemonės sprendimui įgyvendinti**

Užsakyti sklypo kadastrinius matavimus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos reikalingos kadastriniams matavimas atlikti.

**6. Vykdytojai, įvykdymo terminai**

Molėtų rajono savivaldybės administracija